கேள்வி: கல்லணை கால்வாய் பற்றி தகவல் சொல்.
பதில்: File:Grand anaicut channel.jpg கல்லணை கால்வாய் (''Grand Anicut Canal System'') அல்லது புது ஆறு என்பது இந்தியா தமிழ்நாடு மனிதனால் உருவாக்கப்பட்ட ஒரு கால்வாய் ஆகும். இது காவேரி-மேட்டூர் திட்டத்தின் ஒரு பகுதியாக 1925-1934 கட்டப்பட்டது. மேட்டூர் அணை கட்டிடக்கலைஞரான இங்கிலாந்து பொறியாளர் படையணி கட்டளையாளர் டபிள்யூ. எம். எல்லிசு, திருவிதாங்கூர் திவான் சி. பி. ராமசாமி அய்யரின் வேண்டுகோளின் பேரில் இந்தக் கால்வாயை வடிவமைத்தார். இந்த கால்வாய், கல்லணை அணையின் வலது பக்கத்தில் தொடங்கி தஞ்சாவூர் மாவட்டம் மற்றும் புதுக்கோட்டை மாவட்டம் மாவட்டங்கள் வழியாகச் செல்கிறது. தஞ்சாவூரில், தஞ்சைப் பெருவுடையார் கோயில் அருகே கால்வாய் செல்கிறது. பிரதானக் கால்வாயின் நீளம் 148 கி. மீ. ஆகும். மொத்தம் 1,232 கி. மீ நீளமுள்ள 327 கிளை கால்வாய்கள் இதனுடன் உள்ளன. இந்தக் கால்வாய் 2.50 லட்சம் ஏக்கர் நிலத்திற்கு நீர்ப்பாசனம் செய்கிறது. அதிகபட்சமாக இக்கால்வாயில் 4,400 கன அடி வரை தண்ணீரை எடுத்துச் செல்ல முடியும். கால்வாயின் நீர் எடுத்துச் செல்லும் திறனை மேம்படுத்துவதற்காக 2,640 கோடி செலவில் ஒரு பெரிய மேம்பாட்டுத் திட்டம் அறிவிக்கப்பட்டது. இத்திட்டத்தின் மூலம் கால்வாய் முழுவதும் பைஞ்சுதை கொண்டு தரையை அமைப்பதால் நிலத்தடி நீர் உறிஞ்சப்படுவது பாதிக்கும் என்பதால் இத்திட்டத்திற்கு எதிராக பொது நல வழக்குகளும் தாக்கல் செய்யப்பட்டன. Madurai News - Times of India|date=Jun 14, 2021|website=The Times of India|language=en|access-date=2023-01-28}}